Helve Kotli

Helve Kotli (sündinud Labi, Ohak; 27. juuni 1934 – 1. aprill 2023) oli eesti sünoptik ja hüdroloog.

Sündis Pärnus ja õppis Tartu Ülikoolis geograafiat, kus tema diplomitöö (1958) käsitles Pärnu lahe hüdroloogilisest seisundist. Esimene töökoht oli Narva-Jõesuu ilmajaamas.

Seejärel tuli Tallinnasse. Ennustas pikalt ilma Eesti Meteoroloogia ja Hüdroloogia Instituudis (EMHI, hilisem Keskkonnaagentuur). On esinenud ilmaprognoosidega erinevates väljaannetes ning televisioonis. Sh ka raadios. 
https://arhiiv.err.ee/audio/vaata/keskkond-ja-mina-keskkond-ja-mina-raadiomang-54151

Helve lõpetas 1958. a. TRÜ geograafiaosakonna okeanograafina. Enamus tema tööelust oli aga seotud ilmaennustamisega. Vanadest ajalehtedest võib leida tema kohta erinevaid tiitleid: Tallinna ilmajaama insener-sünoptik (1967), vanemsünoptik (1976), sünoptik-okeanoloog (1978), Tallinna Ilmajaama ülem (1983), Eesti Hüdro-Meteoroloogiakeskuse peasünoptik (1984), vabariikliku hüdrometeoroloogiliste prognooside osakonna juhataja (1988), Meteoroloogiakeskuse direktor (1994), Eesti Meteoroloogia- ja Hüdroloogiainstituudi meteoroloogiakeskuse direktor (1999). Aastatel 2002-2010 oli Helve Kotli Eesti Geograafia Seltsi teadussekretär. 1980ndail võttis ta sünoptikuna osa purjelaev "Krusenstern" Atlandi-reisist ja purjeregatist.

Helve Kotli oli ilmateadustajana tervele põlvkonnale tuntud telenägu ja raadiohääl. Enamusele praegu Keskkonnaagentuuris töötavatele sünoptikutele oli ta hea kolleeg ja õpetaja. Helve Kotli sulest on ilmunud kümneid populaarteaduslikke artikleid ja üks ilmaraamat: "Vaata ilma".

Ühtlasi oli ta juba ülikoolipäevil aktiivne rahvatantsus ja koorilaulus ning 2019a osales VENÜ Naiskoor "Vanaemad" laulupeol "Minu arm". Ta harrastas koorilaulu kõrge eani, ühtekokku ligikaudu 80 aastat. Esimest korda esines koolis, olles vaid 10a ja sellest hetkest jätkas laulmisega terve oma elu.

21. sajandi algul alustati EMHIs automatiseerimisega ning 2001. aasta koondamistelaines jäi tööta ka Helve Kotli. Ta jätkas loengute pidamist mereakadeemias ning asus järgnevaks kaheksaks aastaks tööle Eesti Geograafia Seltsi teadussekretärina.

Tema abikaasa on Aalar Kotli (sünd 21.02.1934)

Viited 

 Helve Kotli. Vaata ilma. Maalehe Raamat 1997, 72 lk.

Eesti hüdroloogid
Sündinud 1934
Surnud 2023